Aj takéto môžu byť pohľady z drevenej rozhľadne pri Adamovských jazerách. Tá je vysoká 8m a veľmi jednoducho dostupná trebárs aj autom. Preto sa sem pokojne môžete vybrať i s deťmi na kratší výlet, ktorý príjemne spojíte s prechádzkou popri jazerách. Tie vznikli ťažbou štrku a lákajú množstvo vodného vtáctva.
Adamovské jazerá nájdete neďaleko Gbelov, pri obci Adamov. V lete je tu možné kúpanie. Kto rád rybárči, môže tu vyskúšať nahodiť, no iba v presne stanovenom období. Lokalita jazier je totiž významným vtáčím hniezdiskom. Samotná rozhľadňa je ideálnym miestom na ich sledovanie. Odporúčame preto, pribaliť si i ďalekohľad.
Zaujímavé miesta v okolí
- Rekreačný prístav na rieke Morava
- Kaplnka sv. Huberta pri Adamove
- Ostrý vrch nad Gbelmi - vyhliadka, prístrešok a pamätný kríž
- Rozhľadňa Lipky nad obcou Unín
- Radimovské lipy
Autor fotografie: Martin Kiňo
Fotoaparát: Nikon Coolpix P340
Dátum a čas vzniku fotografie: 21.8.2017, 12:28